open-index/open-wikipedia-markdown huggingface dataset:
গেরহার্ড ড্রোলসহাগেন

**গেরহার্ড ড্রোলসহাগেন** (জন্ম জুলাই, ১৯৫৩) ওলেনবার্গ বিশ্ববিদ্যালয়ের একজন জার্মান পদার্থবিদ। তিনি মহাকাশ এবং পৃথিবীর নিকটবর্তী বস্তুসমূহ (এনইও) বিষয়ক বিশেষজ্ঞ। তিনি নেদারল্যান্ডের নুরদ্বিজকে ইউরোপীয় মহাকাশ সংস্থা (ইএসএ), ইউরোপীয় মহাকাশ গবেষণা ও প্রযুক্তি কেন্দ্রের (ইএসটিইসি) কর্মী সদস্য (১৯৮৭-২০১৬) ছিলেন। মহাকাশ, পৃথিবীর নিকটবর্তী বস্তু (এনইও) নিয়ে তাঁর কাজ এবং তার নামে নামকৃত গ্রহাণু ৩৩২৭৩৩ ড্রোলসহাগেনের জন্য তিনি পরিচিত ।

## শিক্ষা এবং কর্মজীবন
গেরহার্ড ড্রোলসহাগেন, জার্মানির বুয়েরেনের ব্যায়ামাগারে তার অবিটুর (১৯৭২) শেষ করার পর গিসেন বিশ্ববিদ্যালয় এবং গটিঙেন বিশ্ববিদ্যালয়ে পদার্থবিজ্ঞান (১৯৭৩-১৯৭৮) নিয়ে পড়াশুনা করেন এবং ১৯৭৮ সালে গটিঙেন বিশ্ববিদ্যালয় থেকে পদার্থবিজ্ঞানে ডিপ্লোম অর্জন করেন। তিনি গটিঙেনের ম্যাক্স-প্ল্যাঙ্ক ইনস্টিটিউটে (এমপিআই) গবেষণা করেছিলেন (১৯৭৮-১৯৮১) এবং গটিঙেন বিশ্ববিদ্যালয় থেকে ১৯৮১ সালে পদার্থবিজ্ঞানে ডক্টরেট ডিগ্রি অর্জন করেন। তিনি মার্কিন যুক্তরাষ্ট্রের লস আলামোস ন্যাশনাল ল্যাবরেটরিতে পোস্ট-ডক্টরেট হিসেবে (১৯৮২-১৯৮৪) এবং গটিঙেনের এমপিআই এর তরল গতিবিদ্যার একজন বৈজ্ঞানিক সহকারী ছিলেন (১৯৮৪-১৯৮৭)। এরপরে তিনি নেদারল্যান্ডে ইউরোপীয় মহাকাশ সংস্থায় (ইএসএ) যোগদান করেন (১৯৮৭–২০১৬) এবং ইএসএ এর অঙ্গপ্রতিষ্ঠান ইএসটিইসি  এর মহাকাশ ও এর প্রতিক্রিয়া বিভাগে কাজ করেছিলেন।  ইএসএ- এ তাঁর কর্মজীবনের পুরো সময় জুড়ে তিনি ইএসটিইসি তে মহাকাশ পরিবেশের সমস্ত দিক নিয়ে কাজ করেছিলেন। ২০১৬ সালের নভেম্বরের শেষে তিনি ইএসএ থেকে অবসর গ্রহণ করেছেন। তিনি বর্তমানে (২০১৭- ) ওলডেনবুর্গের কার্ল ফন অসিয়েটস্কি বিশ্ববিদ্যালয়ের অধিভুক্ত এবং তিনি ইএসএর পরামর্শদাতা হিসেবেও রয়েছেন (২০১৭ - )।

## গবেষণা
২০০৯-২০১। চলাকালীন, তিনি ইএসএর স্পেস সিচুয়েশনাল আওয়ারনেস প্রোগ্রামের নিকট-আর্থ অবজেক্টস সেগমেন্টের সহ-পরিচালক ছিলেন। এই এসএসএ-নিও প্রোগ্রামটি এনইও সম্পর্কিত সমস্ত দিক পর্যবেক্ষণ, কক্ষপথ গণনা এবং এনওও প্রশমন বিকল্পগুলির মূল্যায়নের জন্য পৃথিবীর সাথে সম্ভাব্য প্রভাবগুলির পূর্বাভাসগুলি থেকে সম্বোধন করে। ২০১৪ সালে তৈরি হওয়ার পর থেকে তিনি স্পেস মিশন প্ল্যানিং অ্যাডভাইজরি গ্রুপের (এসএমপিএজি)  এর সভাপতি ছিলেন, যেটি জাতিসংঘ দ্বারা শুরু করা হয়েছিল, যা স্থান থেকে হুমকী বস্তুর প্রভাব প্রতিরোধের বিকল্পগুলি মূল্যায়ন করে। ২০১৩ সাল থেকে তিনি ওল্ডেনবার্গের কার্ল ফন অসিয়েটস্কি বিশ্ববিদ্যালয়ের শিক্ষার্থীদের তদারকি করে এবং মহাকাশ পরিবেশ নিয়ে একটি বক্তৃতা কোর্স দিয়ে স্পেস এনভায়রনমেন্ট স্টাডিজের নতুন গ্রুপকে সমর্থন করছেন। তিনি এনইও ক্ষেত্রে ইএসএর পরামর্শদাতাও। ২০১৫ সালের জানুয়ারিতে ইন্টারন্যাশনাল অ্যাস্ট্রোনমিক্যাল ইউনিয়ন তাকে ইউরোপীয় এনইও প্রোগ্রামের চালিকা শক্তি হিসাবে সম্মান জানিয়ে তার নামে গ্রহাণুটির নামকরণ করেছে 332733 ড্রলশেন ।  তিনি বর্তমানে শিক্ষার্থীদের তদারকি করে এবং মহাকাশ পরিবেশের উপর একটি বক্তৃতা কোর্স দেওয়ার মাধ্যমে ওলডেনবুর্গ বিশ্ববিদ্যালয়ের অধিভুক্ত। তিনি এনইও ক্ষেত্রে ইএসএর পরামর্শদাতাও।

## তথ্যসূত্র

## বহিঃসংযোগ

* https://www.esa.int/ESA ইউরোপীয় মহাকাশ সংস্থা (ইএসএ)
* ইউরোপীয় স্পেস অপারেশনস সেন্টার
* ইউরোপীয় মহাকাশ গবেষণা ও প্রযুক্তি কেন্দ্র
* স্থান পরিস্থিতি সচেতনতা
* স্থান পরিস্থিতি সচেতনতা নিওপোপ
* গ্রেরহড ড্রলশেনের নাম অনুসারে গ্রহাণু
* গৌণ গ্রহের নামের অর্থ: 332001–333000
* - জেরহার্ড ড্রলশেনের নামানুসারে একটি গ্রহাণু
* লিঙ্কডইন প্রোফাইল 
* ইএসএর ফেসবুক প্রোফাইল

বিষয়শ্রেণী:জার্মান বিজ্ঞানী
বিষয়শ্রেণী:জার্মান পদার্থবিজ্ঞানী
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার

**শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার** তামিলনাড়ু সরকার তামিল চলচ্চিত্রের জন্য প্রদত্ত তামিলনাড়ু রাজ্য চলচ্চিত্র পুরস্কারের অংশ হিসেবে সেই ১৯৬৭ সাল থেকে দিয়ে আসছে; পুরস্কারটি তামিলনাড়ু রাজ্য চলচ্চিত্র পুরস্কারের একটি অংশ।

## বিজয়ীদের তালিকা
;চাবি

[থাম্ব|120px|[পি. ভারতীরাজা *[[১৬ ভায়াথিনিলে]]* (১৯৭৭) ও *[[আলাইগাল ওইভাতিল্লাই]]* (১৯৮১) চলচ্চিত্রের জন্য দুইবার এই পুরস্কার পান]]
[থাম্ব|120px|[কে. বালাচন্দর *[[ভারুমায়িন নিরাম ছিভাপ্পু]]* (১৯৮১) ও *[[পুদু পুদু আরতঙ্গল]]* (১৯৮৯) চলচ্চিত্রের জন্য দুইবার এই পুরস্কার পান]]
[থাম্ব|120px|[মণি রত্নম *[[রোজা (চলচ্চিত্র)|রোজা]]* (১৯৯২) ও *[[কান্নাতিল মুত্তামিত্তাল]]* (২০০২) চলচ্চিত্রের জন্য দুইবার এই পুরস্কার পান]]
[থাম্ব|120px|[এস. শঙ্কর *[[জেন্টলম্যান (১৯৯৩-এর চলচ্চিত্র)|জেন্টলম্যান]]* (১৯৯৩) ও *[[আন্নিয়ান]]* (২০০৫) চলচ্চিত্রের জন্য দুইবার এই পুরস্কার পান]]

## তথ্যসূত্র

## বহিঃসংযোগ

বিষয়শ্রেণী:তামিলনাড়ু রাজ্য চলচ্চিত্র পুরস্কার
বিষয়শ্রেণী:সেরা পরিচালক বিভাগে চলচ্চিত্র পুরস্কার
সন্ধ্যা (অভিনেত্রী)

**সন্ধ্যা** (জন্মঃ ১৯৮৮) ভারতের একজন অবসরপ্রাপ্ত চলচ্চিত্র অভিনেত্রী। তিনি তামিল, তেলুগু, কন্নড় এবং মালয়ালম চলচ্চিত্রে অভিনয় করতেন। ২০০৪ সালে মুক্তিপ্রাপ্ত কাদাল ছিলো তার অভিনীত প্রথম চলচ্চিত্র যে চলচ্চিত্রটি পশ্চিমবঙ্গে চিরদিনই তুমি যে আমার নামে পুনঃনির্মিত হয়েছিলো। কাদাল (২০০৪) চলচ্চিত্রটির জন্য সন্ধ্যা শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিল জিতেছিলেন। কাদাল চলচ্চিত্রের পর তিনি একটি মালয়ালম চলচ্চিত্রে কাজ করেন এবং এরপর অভিনেতা জীবের সঙ্গে ঢিশুম (২০০৬) চলচ্চিত্রে অভিনয় করেন, যেটি ছিলো তামিল ভাষার। চলচ্চিত্র জীবনে কাদাল ছাড়া আর কোনো উল্লেখযোগ্য চলচ্চিত্রে সন্ধ্যা অভিনয় করেননি বিধায় তাকে অনেকে 'কাদাল সন্ধ্যা' বলে ডাকে। ২০০৬ সালে তিনি সিলামবারাসান অভিনীত ভাল্লাভান চলচ্চিত্রে অভিনয় করেন, এই চলচ্চিত্রে নয়নতারা এবং রীমা সেনও ছিলেন এবং এই চলচ্চিত্রটিতে সন্ধ্যার খুবই একটি ছোটো চরিত্র ছিলো।

২০২০ সালে তিনি সান টিভিতে তামিল নাটকে অভিনয় করা শুরু করেন।
## ব্যক্তিগত জীবন
সন্ধ্যার জন্মনাম ছিলো রেবতী, চেন্নাইতে বড় হওয়া সন্ধ্যা উচ্চ মাধ্যমিক পর্যন্ত পড়েছিলেন। ২০১৫ সালে বিয়ে করার পর আর চলচ্চিত্রে অভিনয় করবেননা বলে সন্ধ্যা সিদ্ধান্ত নিয়েছিলেন।
## তথ্যসূত্র

## বহিঃসংযোগ
*

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:কোচির অভিনেত্রী
ইয়োট্টা-

**ইয়োট্টা** হলো মেট্রিক ব্যবস্থায় সবচেয়ে বড় দশভিত্তিক উপসর্গ। ইয়োট্টা ১০২৪ সংখ্যক মান বা ১০,০০,০০,০০,০০,০০,০০,০০,০০,০০,০০,০০০ বা এক সেপ্টেলিয়ন প্রকাশ করে। এককের পূর্বে **Y** উপসর্গ দ্বারা ইয়োট্টাকে প্রকাশ করা হয়। প্রাচীন গ্রিক শব্দ অক্টো (; ) থেকে এই উপসর্গের নামের উদ্ভব, যার অর্থ "আট", কেননা ইয়োট্টা ১০০০৮ এর সমান। ১৯৯১ সালে এটি আন্তর্জাতিক একক পদ্ধতি কর্তৃক প্রথম দশভিত্তিক উপসর্গ হিসেবে স্বীকৃত হয়।

## ব্যবহারের নমুনা
* পৃথিবীর ভর প্রায় ৫৯৭২.৬&nbsp;Yg (ইয়োট্টাগ্রাম)।
* মহাসাগরগুলোর ভর প্রায় ১.৪&nbsp;Yg (ইয়োট্টাগ্রাম)।
* সূর্যের সম্পূর্ণ উৎপাদিত শক্তির পরিমাণ প্রায় ৩৮৫&nbsp;YW (ইয়োট্টাওয়াট)।
* পর্যবেক্ষণযোগ্য মহাবিশ্বের ব্যাস প্রায় ৮৮০&nbsp;Ym (ইয়োট্টামিটার) বলে ধারণা করা হয়।
* এক ইয়োট্টাবাইট (YB) হলো ডিজিটাল তথ্য বা তথ্য সংরক্ষণ ব্যবস্থার একটি একক, যা এক সেপ্টিলিয়ন বাইট বা ১,০০০ জেট্টাবাইটের সমান। ইয়োবিবাইট (YiB) হলো সমতুল্য দুইভিত্তিক উপসর্গবিশিষ্ট একক, যার মান ১০২৪৮ বাইট বা প্রায় ১.২ সেপ্টিলিয়ন বাইটের সমান।

## আরও দেখুন
* দশভিত্তিক উপসর্গ

## তথ্যসূত্র

## বহিঃসংযোগ

* বিআইপিএম ওয়েবসাইট

বিষয়শ্রেণী:মেট্রিক পদ্ধতি
বিষয়শ্রেণী:এসআই উপসর্গ
রোনাল্ড ম্যালেট

**রোনাল্ড লরেন্স ম্যালেট** (জন্ম ৩০ মার্চ, ১৯৪৫) একজন আমেরিকান তাত্ত্বীয় পদার্থবিজ্ঞানী, লেখক। ১৯৭৫ সাল থেকে কানেকটিকাট বিশ্ববিদ্যলয়ের প্রফেসর হিসেবে তিনি  দায়িত্ব পালন করে আসছেন। টাইম ট্রাভেল নিয়ে তার গবেষণার তিনি বিখ্যাত।

## প্রাথমিক জীবন এবং শিক্ষা
১৯৪৫ সালের ৩০ মার্চ যুক্তরাষ্ট্রের পেনসিলভেনিয়ায় তিনি জন্মগ্রহণ করেন। ১০ বছর বয়সে তার বাবা হৃদযন্ত্রের ক্রিয়া বন্ধ হয়ে মারা যান। এক বছর পরে এইজ. জি. ওয়েলস এর টাইম মেশিনের ওপর একটি কমিক বই পড়া শুরু করেন। এটা থেকে অনুপ্রাণিত হয়ে ঠিক করেন টাইম ট্রাভেলের সাহায্যে ফিরে এসে তিনি তার বাবাকে বাঁচিয়ে তুলবেন। এটাই মূলত তাকে টাইম ট্রাভেল নিয়ে গবেষণা করতে অনুপ্রাণিত করেছে। ভিয়েতনাম যুদ্ধের সময়ে চার বছর মার্কিন বিমানবাহিনীতে দায়িত্ব পালন করেন। ১৯৬৬ সালে তিনি দেশে ফিরে আসেন। ঐ বছরই বৈজ্ঞানিক কল্পকাহীনির ওপর ভিত্তি করে বানানো টেলিভিশন ধারাবাহিক স্টার ট্রেক শুরু হয়।

১৯৭৩ সালে ২৮ বছর বয়সে পেনসিলভেনিয়া বিশ্ববিদ্যালয় থেকে ম্যালেট পি.এইচ.ডি ডিগ্রি অর্জন করেন। একই বছরে শিক্ষকতায় সহযোগিতার জন্য পুরস্কৃত হন।

## কর্মজীবন
১৯৭৫ সালে সহকারী অধ্যাপকি হিসেবে কানেকটিকাট বিশ্ববিদ্যালয়ে যোগ দেন। ১৯৮৭ সালে অধ্যাপক পদে উন্নীত হন। এর মধ্যে তিনি নানান পুরস্কারে ভূষিত হয়েছেন। ২০১৮ পর্যন্ত, তিনি আমৃত্যু অধ্যাপক হিসেবে কানেকটিকাট বিশ্ববিদ্যালয়ে অধ্যাপনা করেছেন।

## ব্যক্তিগত জীবন
ম্যালেট আমেরিকান পদার্থবীদ সমাজ এবং জাতীয় কালো পদার্থবীদদের সমাজের সদস্য। তার ভাই একজন চিত্রশিল্পী। তার নাম কেইথ ম্যালেট।

## আরো দেখুন

* সাধারণ আপেক্ষিকতায় অবদানকারীদের তালিকা

## তথ্যসূত্র

## বহিঃসংযোগ

*Mallett's UConn homepage
*
*R. L. Mallett, "Weak gravitational field of the electromagnetic radiation in a ring laser"
*R.L. Mallett "The gravitational field of a circulating light beam"
*Ron Mallett interviewed on *Conversations from Penn State*
*My Brilliant Plan - This American Life The episode contains a story about Ron Mallett's life goal of creating a time machine.
*A list of documentaries Mallett has been featured in
*Ron Mallett ''Penn State African American Chronicles'' profile and interview
*Publications @ Astrophysics Data System

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সময় ভ্রমণ
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কানেটিকাট বিশ্ববিদ্যালয়ের শিক্ষক
ডেরেক অ্যাবট

**ডেরেক অ্যাবট** (জন্মঃ ৩মে, ১৯৬০; দক্ষিণ কেনসিংটন, লন্ডন, যুক্তরাজ্য) একজন পদার্থবিজ্ঞানী এবং ইলেকট্রনিক প্রকৌশলী। 
	 
যুক্তরাজ্যের সাসেক্সে কোপথ্রন প্রিপারেটরি স্কুলে ১৯৬৯ থেকে ১৯৭১ সাল পর্যন্ত তিনি পড়াশুনা করেছেন। 
	 	
১৯৭১ থেকে ১৯৭৮ সাল পর্যন্ত লন্ডনের হল্যান্ড পার্ক স্কুলে তিনি পড়াশুনা করেছেন।

যুক্তরাজ্যের উইম্বলিতে জিইসি হার্স্ট রিসার্চ সেন্টারে ১৯৭৭ সাল থেকে তিনি কাজ করা শুরু করেন। সেখানে সিসিডি এবং মাইক্রোচিপের নকশা নিয়ে তিনি কাজ করেন। কাজ করার সময়েই লোবোরো বিশ্ববিদ্যালয় থেকে ১৯৮২ সালে পদার্থবিজ্ঞানে তিনি স্নাতক ডিগ্রি অর্জন করেন। ১৯৮৬ সালে, অস্ট্রেলিয়ার এডিলেইডে অবস্থিত অস্টেক মাইক্রোসিস্টেমসে একজন মাইক্রোচিপ নকশাকার হিসেবে তিনি কাজ শুরু করেন। ১৯৯৫ সালে, অস্ট্রেলিয়ার এডিলেইড বিশ্ববিদ্যালয় থেকে ইলেকট্রিকাল এবং ইলেক্ট্রনিক্স ইঞ্জিনিয়ারিং বিভাগে তিনি পি এইচ ডি ডিগ্রি লাভ করেন। তার সুপারভাইজার ছিলেন কামরান এশাঘ্রিয়ান এবং ব্রুস আর. ডেভিস

২০০৫ সালে আইইইই এর একজন সদস্য হন।

## আরো পড়ুন
* *Who's Who in South Australia*, Ed. Suzannah Pearce, Publ: Crown Content Pty Ltd., Melbourne, Australia, 2007, p.&nbsp;1, 

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হল্যান্ড পার্ক স্কুলে শিক্ষিত ব্যক্তি
পল্লী নিকেতন

**পল্লী নিকেতন** কবিগুরু রবীন্দ্রনাথ ঠাকুরের শ্রীনিকেতনের আদলে গড়া এক সামাজিক এবং সাংস্কৃতিক প্রতিষ্ঠান। বর্তমানে এটি পশ্চিমবঙ্গ সরকারের স্বীকৃতি প্রাপ্ত এবং জনশিক্ষা প্রসার দপ্তরের অধীনস্থ একটি সংস্থা।

## ইতিকথা

১৯৪৭ খ্রিস্টাব্দে ভারতের স্বাধীনতা লাভের পর অবিভক্ত বাংলার স্বদেশ মন্ত্রে দীক্ষা নিয়েছিলেন যাঁরা, তাঁদের অনেকেই পশ্চিমবঙ্গের অবিভক্ত চব্বিশ পরগনা জেলার (বর্তমানে উত্তর চব্বিশ পরগনা জেলার) বাগু, সপ্তগ্রাম সন্নিহিত অঞ্চলে অবস্থান করছিলেন। তাঁদের অন্যতম হলেন - মুক্তি সংঘের প্রতিষ্ঠাতা হেমচন্দ্র ঘোষ, ভূপেন্দ্রকিশোর রক্ষিত রায়,নেতাজী সুভাষ চন্দ্র বসুর বেঙ্গল ভলেন্টিয়ার্সের মেজর সত্য গুপ্ত,কলকাতার রাইটার্স বিল্ডিং বর্তমানেমহাকরণের অলিন্দযুদ্ধের বিনয়-বাদল-দীনেশ এর পরামর্শদাতা রসময় সুর ও বাদলের শিক্ষক নিকুঞ্জ সেন, উজ্জ্বলা মজুমদার প্রমুখেরা। 'অসি' ছেড়ে 'মসী' হাতে নেওয়া বিপ্লবীরা দৃষ্টি দিলেন গ্রামোন্নয়নের কাজে। বাগু এবং পার্শ্ববর্তী গ্রামের মানুষদের আর্থিক স্বনির্ভরতা দিতে প্রয়োজন বোধ করলেন সামাজিক ও সাংস্কৃতিক মানোন্নয়নের। কপর্দকশূন্য বিপ্লবীরা শরণাপন্ন হন এলাকার বিত্তশালী জমিদার সর্বেশ্বর মণ্ডলের কাছে। তিনি নির্দ্বিধায় নয় বিঘা জমি ও বেশ কয়েক গোলা ধান দিয়ে দেন তাঁদের। ধান বিক্রির অর্থে সেই জমিতে গড়ে তোলেন স্কুলের কাঠামো। সংগৃহীত অর্থে কিছু আসবাবপত্র। এমন প্রচেষ্টায় স্বাধীনতার দীর্ঘ সাত বৎসর পর ১৯৫৪ খ্রিস্টাব্দে পূর্ণরূপে আত্মপ্রকাশ করে পল্লী নিকেতন সপ্তগ্রাম স্কুল।

## প্রাথমিক কার্যকলাপ

শ্রীনিকেতনের আদলে প্রথমে "সপ্তগ্রাম উন্নয়ন পঞ্চায়েত" ও পরে "পল্লী নিকেতন" নামে প্রতিষ্ঠিত হয় এই প্রতিষ্ঠান। পল্লীর সামগ্রিক উন্নয়নের লক্ষ্যে বিপ্লবীরা যে যে পদক্ষেপ নিয়েছিলেন সেগুলির মধ্যে ছিল -
* বিদ্যালয়ের সুপরিচালনার সাথে ছাত্রদের সামাজিক ও সাংস্কৃতিক কাজকর্মে উদ্বুদ্ধ করা ও গ্রামবাসীদের মূল স্রোতে নিয়ে আসা
* 'বয়স্ক শিক্ষা কেন্দ্র স্থাপন' - বাগু, আড়বেলিয়া, শিখরপুর, উত্তর ও দক্ষিণ নয়াবাদে পাঁচটি বয়স্ক শিক্ষা কেন্দ্র প্রতিষ্ঠিত হয়েছিল।
* 'লাইব্রেরী প্রতিষ্ঠা'
* 'বৃত্তিমূলক প্রশিক্ষণ ও উৎপাদন ব্যবস্থা' 
* 'দুগ্ধ সরবরাহ কেন্দ্র প্রতিষ্ঠা' - রেড ক্রশ সোসাইটি ও ইউনাইটেড কাউন্সিল অফ রিলিফ অ্যান্ড ওয়েলফেয়ার' এর সহযোগিতায় বিনামূল্যে গুঁড়ো দুধ বণ্টন
* 'চিকিৎসা ব্যবস্থা' - দাতব্য হোমিও চিকিৎসার সুযোগ প্রদান 
* 'ডাকঘর প্রতিষ্ঠা' 
* 'ভবন নির্মাণ' - ছাত্রদের জন্য 'রবীন্দ্র ভবন',পল্লী নিকেতনে 'নেতাজী ভবন', রিফ্রেশার কোর্সের জন্য 'বিবেকানন্দ ভবন', বিজ্ঞান গবেষণার জন্য আচার্য জগদীশ ভবন, নিম্ন শিক্ষা বুনিয়াদি বিদ্যালয়ের জন্য 'শ্রী নিবেদিতা ভবন'ইত্যাদি।

## তথ্যসূত্র

বিষয়শ্রেণী:সংগঠন
বিষয়শ্রেণী:শিক্ষা সংগঠন
বিষয়শ্রেণী:১৯৫৪-এ প্রতিষ্ঠিত
মাছপাড়া ইউনিয়ন

**মাছপাড়া ইউনিয়ন** রাজবাড়ী জেলার পাংশা উপজেলার অন্তর্গত একটি ইউনিয়ন।

## অবস্থান ও আয়তন
ইউনিয়নটি পাংশা উপজেলা শহর থেকে ৫ কিলোমিটার পশ্চিমে অবস্থিত। কুষ্টিয়া জেলার খোকসা উপজেলা শহর থেকে ৫ কিলোমিটার পূর্ব দিকে অবস্থিত। এর আয়তন ৫০১৭ একর।

## প্রশাসনিক এলাকা
মাছপাড়া ইউনিয়নটি ১৫ টি গ্রামের সমন্বয়ে গঠিত। এগুলো হলোঃ
* লক্ষণদিয়া
* গাঁড়াল
* মাছপাড়া
* হলুদবাড়ীয়া
* শিহড়
* রামকোল বাহাদুরপুর
* মেঘনা
* মথুরাপুর
* বরুরিয়া
* নিভাএনায়েতপুর
* জয়গ্রাম
* কানুখালী
* নওপাড়া
* খালকুলা
* পেঁচুয়াট

## ইতিহাস
## শিক্ষা
শিক্ষা প্রতিষ্ঠান রয়েছে-

* কলেজঃ ০১টি
* মাধ্যমিক বিদ্যালয়ঃ ০২ টি
* প্রাথমিক বিদ্যালয়ঃ ১৩ টি
* মাদ্রাসাঃ ০১ টি
## অর্থনীতি
## উল্লেখযোগ্য ব্যক্তিত্ব

## বিবিধ

## তথ্যসূত্র

## বহিঃসংযোগ
* জাতীয় তথ্য বাতায়নে মাছপাড়া ইউনিয়ন 

বিষয়শ্রেণী:পাংশা উপজেলার ইউনিয়ন
এর্নস্ট আবি

**এর্নস্ট কার্ল আবি** (২৩ জানুয়ারি ১৮৪০ – ১৪ জানুয়ারি ১৯০৫) ছিলেন একজন জার্মান পদার্থবিদ, আলোক প্রকৌশলী, উদ্যোক্তা ও সামাজিক পুনর্গঠনকারী। অটো স্কট ও কার্ল জিসের সাথে তিনি অনেক আলোক সরঞ্জাম তৈরি করেছেন। তিনি কার্ল জিস এজি এর সহ-মালিক ছিলেন। এ জার্মান প্রতিষ্ঠানটি বৈজ্ঞানিক অণুবীক্ষণ যন্ত্র, জৌতির্বিদ্যার দূরবীক্ষণ যন্ত্র, প্লানেটারিয়াম ও অন্যান্য উন্নত আলোক প্রযুক্তি প্রস্তুত করতো।

## ব্যক্তিগত জীবন
থাম্ব|বাম|Else Snell
আবি ২৩ জানুয়ারি ১৮৪০ সালে এসেনাক, স্যাক্স-ভিমার-এসেনাকে জন্মগ্রহণ করেন।
তার পিতা জর্জ অ্যাডাম আবি ও মাতা এলিজাবেথ ক্রিস্টিনা বার্চফেল্ট।
তিনি একটি সম্ভান্ত পরিবার থেকে এসেছেন — তার বাবা ছিলেন স্পিনারির পরিচালক। তার পিতার ঊর্ধ্বতন কর্মকর্তাদের সহায়তায় তিনি মাধ্যমিক বিদ্যালয়ে পড়ার সুযোগ পান এবং এসেনাক জিমনেশিয়ামে বিশ্ববিদ্যালয়ের প্রবেশিকা পরীক্ষার জন্য ভালো নম্বরে উত্তীর্ণ হন, সেখান থেকে তিনি ১৮৫৭ সালে স্নাতক লাভ করেন। স্কুল থেকে উত্তীর্ণ হবার পর থেকেই তার বৈজ্ঞানিক মেধা ও এই ঘরানায় তার ইচ্ছাশক্তি প্রকাশ পেতে থাকে। তাই, পরিবারের অর্থনৈতিক টানাপোড়েন থাকা সত্ত্বেও, আবি'র বাবা তার জেনা বিশ্ববিদ্যালয় (১৮৫৭-১৮৫৯) ও গ্যোটিঙেন বিশ্ববিদ্যালয়ে (১৮৫৯-১৮৬১) উচ্চশিক্ষায় সহায়তা করার সিদ্ধান্ত নেন। ছাত্রাবস্থায় নিজের আর্থিক সংগতির জন্য তিনি ব্যক্তিগতভাবে ছাত্র পড়িয়েছেন। অন্যদিকে তার পিতার ঊর্ধ্বতন কর্মকর্তারা তাকে সহায়তা করা চালিয়ে যাচ্ছিলেন। ২৩ মার্চ ১৮৬১ তে আবি গটিঙেনে পিএইচডি অর্জন করেন। স্কুলে থাকতে তিনি গটিঙেন সপ্তকের বের্নহার্ট রিমান এবং উইলহেম এডওয়ার্ড উইবার দ্বারা প্রভাবিত ছিলেন। ৮ আগষ্ট ১৮৬৩ সালে, তিনি জেনা বিশ্ববিদ্যালয়ে প্রভাষক হিসেবে নিযুক্ত হন। ১৮৭০ এ, তিনি জেনা বিশ্ববিদ্যালয়ের ফলিত পদার্থবিজ্ঞান, বলবিদ্যা ও গণিত এর সহকারী অধ্যাপক হিসেবে স্বারক স্বাক্ষর করেন। ১৮৭১ সালে তিনি তার শিক্ষকদের একজন, গণিতবিদ ও পদার্থবিজ্ঞানি কার্ল স্নেলের মেয়ে এলস স্নেলকে বিয়ে করেন, এলস স্নেলের সংসারে তার দুই কন্যাসন্তান জন্মগ্রহণ করে। ১৮৭৯ সালে তিনি পূর্ণাঙ্গ প্রফেসর পদবী পান। তিনি জেনা মানমন্দিরের পরিচালক হন ১৮৭৮ সালে। ১৮৮৯ এ তিনি ব্যাভারিয়ান বিজ্ঞান ও মানবিক একাডেমির সদস্য হন। তিনি স্যাক্সন বিজ্ঞান একাডেমিরও সদস্য ছিলেন। ১৮৯১ সালে জেনা বিশ্ববিদ্যালয়ের অধ্যাপনা থেকে তিনি অবসর গ্রহণ করেন। আবি ১৪ জানুয়ারি ১৯০৫ এ জেনায় মারা যান। তিনি নাস্তিক ছিলেন।

## জীবন কর্ম

## আরও দেখুন
* অ্যাবে প্রিজম
* অ্যাবে প্রতিসরাংক-মাপক
* অ্যাবে সংখ্যা
* অ্যাবে সংগ্রাহী

## নোট

## উদ্ধৃতি

## আরও পড়ুন
* 

## বহিঃসংযোগ

* 
* Basic Principles of Refractometers (and Polarimeters)
* 
* 
* Molecular Expressions's biography
* 
* 
* Abbe Refractometer by Carl Zeiss made in 1904

বিষয়শ্রেণী:১৮৪০-এ জন্ম
বিষয়শ্রেণী:১৯০৫-এ মৃত্যু
বিষয়শ্রেণী:জার্মান পদার্থবিজ্ঞানী
বিষয়শ্রেণী:জার্মান উদ্ভাবক
বিষয়শ্রেণী:১৯শ শতাব্দীর জার্মান উদ্ভাবক
বিষয়শ্রেণী:জার্মান নাস্তিক
বিষয়শ্রেণী:কাচের ইতিহাস
বিষয়শ্রেণী:কাচ প্রকৌশল ও বিজ্ঞান
বিষয়শ্রেণী:জার্মান বৈজ্ঞানিক যন্ত্র নির্মাতা
বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী
অজয় ঘটক

**অজয় ঘটক** একজন ভারতীয় পদার্থবিজ্ঞানী এবং পদার্থবিজ্ঞানের পাঠ্যপুস্তকের লেখক।

অজয় ঘটক ১৭০ টিরও বেশি গবেষণা পত্র এবং ২০ টিরও বেশি বই লিখেছেন (নীচে *নির্বাচিত প্রকাশনা* দেখুন)। *[[Optics|অপটিক্স]]* শীর্ষক তাঁর স্নাতক পাঠ্যপুস্তকটি চীনা এবং ফার্সিতে অনুবাদ করা হয়েছে এবং *ইনহোমোজেনিয়াস [[Optical Waveguide|অপটিকাল ওয়েভগাইড]]* এরও (অধ্যাপক সোধার সহলেখক) চীনা এবং রাশিয়ান ভাষায় অনুবাদ করা হয়েছে।

১৯৯৫ সালে তিনি "অপটিক্স শিক্ষায় বিশিষ্ট সেবার জন্য এবং গ্রেডিয়েন্ট ইনডেক্স মিডিয়া, ফাইবার এবং ইন্টিগ্রেটেড অপটিক্যাল ডিভাইসগুলির প্রচারের বৈশিষ্ট্যসমূহ বোঝার ক্ষেত্রে তাঁর অবদানের জন্য" অপটিকাল সোসাইটি অফ আমেরিকা এর ফেলো নির্বাচিত হন। 

## শিক্ষা
তিনি দিল্লি বিশ্ববিদ্যালয় থেকে এম.এসসি এবং কর্নেল বিশ্ববিদ্যালয় থেকে পিএইচডি করেছেন। অধ্যাপক ঘটক ১৯৬৬ সালে দিল্লির ইন্ডিয়ান ইনস্টিটিউট অফ টেকনোলজিতে যোগদান করেন। তিনি ২০০৭ সালে দিল্লি আইআইটি থেকে পদার্থবিজ্ঞানের ইমেরিটাস অধ্যাপক হিসাবে অবসর গ্রহণ করেন।

অধ্যাপক ঘটক এখন তাঁর বই লেখার জন্য এবং ভারতের ও আন্তর্জাতিক বিভিন্ন বিশ্ববিদ্যালয় এবং কলেজগুলিতে বিশেষ অতিথি লেকচারার হিসাবে তাঁর সময় ব্যয় করেন। সাম্প্রতিক বছরগুলিতে, তিনি আলবার্ট আইনস্টাইন এর প্রতিভাকে বৃহত্তর জনগণের কাছে আনতে গভীর আগ্রহের সাথে কাজ করছেন এবং "টিইডিএক্স"-এ বক্তব্য উপস্থাপনের জন্য ২০১৭ সালে "আইনস্টাইনের মনের ভিতরে" অনুষ্ঠানে আমন্ত্রিত হয়েছিলেন।

## নির্বাচিত পুরস্কার এবং সম্মান
* "অপটিক্স শিক্ষায় অসামান্য অবদানের স্বীকৃতি হিসাবে" এসপিআইই এডুকেটর পুরস্কার (২০০৮) লাভ করেন।
* "অপটিক্যাল বিজ্ঞান এবং প্রকৌশল শিক্ষায় অসামান্য অবদানের জন্য" অপটিকাল সোসাইটি অফ আমেরিকার এস্টার হফম্যান বেলার পদক (২০০৩) লাভ করেন।
* "তুলনামূলক প্রতিকূল পরিস্থিতি অতিক্রম করে অপটিক্সে অসামান্য অবদানের জন্য" তিনি ইন্টারন্যশনাল কমিশন ফর অপটিক্সে এর গ্যালিলিও গ্যালিলি অ্যাওয়ার্ড (১৯৯৮) লাভ করেন।
* "ইনহোমোজেনিয়াস অপটিকাল ওয়েভ-গাইডসে ইনহোমোজেনিয়াস মাধ্যম ও স্ব-ফোকাসিং লেজার রশ্মি সমন্বিত অপটিক্যাল সিস্টেমের জন্য ক্ষয়িষ্ণু তত্ত্ব (theory of aberrations) সম্পর্কিত গুরুত্বপূর্ণ কাজের জন্য" কাউন্সিল অফ সাইন্টিফিক অ্যান্ড ইন্ডাস্ট্রিয়াল রিসার্চ প্রদত্ত ভৌত বিজ্ঞান (১৯৭৯)-এ বিজ্ঞান ও প্রযুক্তি ক্ষেত্রে এস. এস. ভাটনগর পুরস্কার লাভ করেন।

## নির্বাচিত প্রকাশনা
* 
* 
* 
* 
* 
* 
* 
* 
* 
* 
* 

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি পদার্থবিদ
বিষয়শ্রেণী:শান্তি স্বরূপ ভাটনগর পুরস্কার বিজয়ী
বিষয়শ্রেণী:অপটিক্যাল সোসাইটির সভ্য
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:পদার্থ বিজ্ঞানে শান্তি স্বরূপ ভাটনগর পুরস্কার প্রাপক
অমিতাভ দত্ত

**অমিতাভ দত্ত** একজন ভারতীয় বিজ্ঞানী। তিনি উচ্চ শক্তি পদার্থবিজ্ঞানে বিশেষত প্রত্যক্ষ (কণা উৎপাদন) এবং অপ্রত্যক্ষ (লুপ ইফেক্ট) বিষয়ে পদার্থবিজ্ঞানের নতুন ক্ষেত্রে কাজ করছেন।

## কর্মজীবন
তিনি ১৯৬৯ সালে কলকাতা বিশ্ববিদ্যালয় এর অধীনে স্কটিশ চার্চ কলেজ থেকে বিজ্ঞানে স্নাতক এবং ১৯৭১ এবং ১৯৭৭ সালে বিশ্বভারতী থেকে পদার্থবিজ্ঞানে এমএসসি এবং পিএইচডি ডিগ্রি অর্জন করেন। ১৯৮১ সালে তিনি যাদবপুর বিশ্ববিদ্যালয়-এ লেকচারার হিসাবে যোগদান করেন এবং পরবর্তীকালে ১৯৯৯ সালে সেখানেই অধ্যাপক হিসাবে তাঁর পদোন্নতি ঘটে। ২০০৮ সালে তিনি কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ-এ অধ্যাপক হিসাবে যোগদান করেন। ফের্মিল্যাব, সিইআরএন এবং ভারতের বিভিন্ন গবেষণা ইনস্টিটিউটে তিনি পরিদর্শনের দায়িত্বেও ছিলেন। 

## গবেষণা
সিইআরএন-এর লার্জ ইলেক্ট্রন পজিট্রন (এলইপি) কোলিডার এবং ফের্মিল্যাবের তেভাত্রন কোলিডার থেকে প্রাপ্ত ডেটা ব্যবহার করে ভর এবং গেজ বোসন, বহিরাগত ফের্মিয়ন এবং সুপারসিম্যাট্রিক কণার কাপলিংয়ের ক্ষেত্রে নতুন বন্ধন নিস্পন্ন করেছিলেন।

## সম্মান ও পুরস্কার
অমিতাভ দত্ত ইন্ডিয়ান ন্যাশনাল সায়েন্স একাডেমির ফেলো যেখানে তাঁকে "উচ্চ-শক্তি পদার্থবিজ্ঞানে (এইচপি) উল্লেখযোগ্য অবদানকারী" ব'লে উল্লেখ করা হয়েছে। উদ্ধৃতিটিতে তাঁর গবেষণার আগ্রহের রূপরেখাকে তুলে ধরে এবং যোগ করে যে "দত্ত দেশে এইচইপির উন্নয়নে মুখ্য ভূমিকা পালন করেছেন এবং বেশ কয়েকটি সম্মেলনের আয়োজন করেছেন। তিনি কয়েকটি বই এবং কার্যাদিও সম্পাদনা করেছেন। যেমন *পার্টিকাল ফেনোমোলজি ইন দি ৯০'স*, *হাইলাইটস অফ পার্টিকাল ফেনোমোলজি* এবং *সিপি ভায়োলেশন* "। 

১৯৮৬-৮৮ সময়কালে দত্ত জার্মানির ডর্টমুন্ড বিশ্ববিদ্যালয় এর ইনস্টিটিউট ফর ফিজিক্স থেকে আলেকজান্ডার ভন হাম্বোল্ট ফেলোশিপ; এবং ১৯৯৪ সালে ডর্টমুন্ডে আর ২০০৭ সালে বন বিশ্ববিদ্যালয়ের ফেলো।
১৯৯১-৯৫ পর্যন্ত ইতালির ট্রাইস্টে ইন্টারন্যশনাল সেন্টার ফর থিয়োরিটিকাল ফিজিক্স-এ তাঁর অ্যসোসিয়েটশিপ ছিল এবং বেইজিংয়ের ইনস্টিটিউট অফ থিয়োরিটিকাল ফিজিক্স-এ অ্যসোসিয়েটশিপ ছিল ১৯৯৭-৯৯ সালে। 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার বিজ্ঞানী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলেকজান্ডার ফন হুম্বোল্ট ফেলোগণ
বিষয়শ্রেণী:বাঙালি বিজ্ঞানী
বিষয়শ্রেণী:বাঙালি পদার্থবিদ
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:ভারতীয় জাতীয় বিজ্ঞান একাডেমীর সভ্য
বিষয়শ্রেণী:ভারতীয় তাত্ত্বিক পদার্থবিদ
বিষয়শ্রেণী:ভারতীয় বিজ্ঞানী
কনকাম্বরী

**কনকাম্বরী** (*Crossandra*) অ্যাকান্থেসিয়া বর্গের একটি গণ। ৫৪টি প্রজাতির সমন্বয়ে গঠিত এই গণের উদ্ভিদ আফ্রিকা, মাদাগাস্কার, আরব ও ভারতীয় উপমহাদেশে জন্মে।

এই ফুল **প্রিয়দর্শিনী**, **কাসান্দ্রা** এবং **আবোলি** নামেও পরিচিত। হলুদ, লাল, কমলা রঙের ফুল পাওয়া যায়। পাতা সবুজ রঙের হয়। এর জন্ম উষ্ণ ও আর্দ্র অঞ্চলে। সারা বছর এ গাছে ফুল থাকে।

## চিত্রশালা

Image:Crossandra infundibuliformis 2008.JPG|*Crossandra infundibuliformis*
Image:Save Crossandra (Crossandra mucronata) (11515005015).jpg|*:Category:Crossandra mucronata|Crossandra mucronata*
Image:Crossandra nilotica2.jpg|*Crossandra nilotica*
Image:Crossandra puberula - Serres d'Auteuil.JPG|*:Category:Crossandra puberula|Crossandra puberula*
Image:Crossandra zuluensis 1.jpg|*Crossandra zuluensis*


## প্রজাতি
এই বর্গে অন্তর্ভুক্ত প্রজাতি:

* *Crossandra acutiloba* Vollesen
* *Crossandra albolineata* Benoist
* *Crossandra angolensis* S.Moore
* *Crossandra arenicola* Vollesen
* *Crossandra armandii* Benoist
* *Crossandra baccarinii* Fiori
* *Crossandra benoistii* Vollesen
* *Crossandra cephalostachya* Mildbr.
* *Crossandra cinnabarina* Vollesen
* *Crossandra cloiselii* S.Moore
* *Crossandra douillotii* Benoist
* *Crossandra flava* Hook.
* *Crossandra flavicaulis* Vollesen
* *Crossandra friesiorum* Mildbr.
* *Crossandra fruticulosa* Lindau
* *Crossandra grandidieri* (Baill.) Benoist
* *Crossandra greenstockii* S.Moore
* *Crossandra horrida* Vollesen
* *Crossandra humbertii* Benoist
* *Crossandra infundibuliformis* (L.) Nees
* *Crossandra isaloensis* Vollesen
* *Crossandra johanninae* Fiori
* *Crossandra leikipiensis* Schweinf.
* *Crossandra leucodonta* Vollesen
* *Crossandra longehirsuta* Vollesen
* *Crossandra longipes* S.Moore
* *Crossandra longispica* Benoist
* *Crossandra massaica* Mildbr.
* *Crossandra mucronata* Lindau
* *Crossandra multidentata* Vollesen
* *Crossandra nilotica* Oliv.
* *Crossandra nobilis* Benoist
* *Crossandra obanensis* Heine
* *Crossandra pilosa* (Benoist) Vollesen
* *Crossandra pinguior* S.Moore
* *Crossandra poissonii* Benoist
* *Crossandra praecox* Vollesen
* *Crossandra primuloides* Lindau
* *Crossandra puberula* Klotzsch
* *Crossandra pungens* Lindau
* *Crossandra pyrophila* Vollesen
* *Crossandra quadridentata* Benoist
* *Crossandra raripila* Benoist
* *Crossandra rupestris* Benoist
* *Crossandra spinescens* Dunkley
* *Crossandra spinosa* Beck
* *Crossandra stenandrium* (Nees) Lindau
* *Crossandra stenostachya* (Lindau) C.B.Clarke
* *Crossandra strobilifera* (Lam.) Benoist
* *Crossandra subacaulis* C.B.Clarke
* *Crossandra sulphurea* G.Taylor
* *Crossandra tridentata* Lindau
* *Crossandra tsingyensis* Vollesen
* *Crossandra vestita* Benoist

## তথ্যসূত্র

বিষয়শ্রেণী:অ্যাকান্থেসিয়া
আশেকপুর ইউনিয়ন

**আশেকপুর ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।
## যোগাযোগ
উপজেলা সদর থেকে রিক্সা, অটোরিক্সা, সি এন জি ও বাস যোগে এই ইউনিয়ন যাতায়াত করা যায়। এই ইউনিয়নে কাঁচা রাস্তা ৫০ কিলোমিটার ও পাকা রাস্তা ২৫ কিলোমিটার।
## আয়তন
এই ইউনিয়নের মোট আয়তন ১০.২৫ বর্গকিলোমিটার।
## জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,২২৩জন।

## প্রশাসনিক কাঠামো
এই ইউনিয়ন ১২টি গ্রাম ও ১০টি মৌজা নিয়ে গঠিত।

## শিক্ষা ব্যবস্থা
এই ইউনিয়নের সাক্ষরতার হার ৩২.১%।

## হাট-বাজার
* রানীরহাট
* শাবরুল হাট
## নদী
* ভাদাই/ভদ্রাবতী নদী

## জনপ্রতিনিধি
* বর্তমান চেয়ারম্যান: মোঃ হযরত আলী

## তথ্যসূত্র
চুস্ট্ সংস্কৃতি

থাম্ব|right|চুস্ট্ সংস্কৃতি

**চুস্ট্ সংস্কৃতি** হল ব্রোঞ্জ যুগের শেষের দিকের এবং লৌহ যুগের শুরুর দিকের এক সংস্কৃতি যা পূর্ব উজবেকিস্তানের ফারগানা উপত্যকায়  বিকশিত হয়েছিল খ্রিস্টপূর্ব ১৫০০ থেকে ৯০০ এর মধ্যে।

চুস্ট্ সংস্কৃতির জনবসতিগুলি বিভিন্ন আকারের ছিল, যেমন ছোট্ট বসতির জায়গাও ছিল তেমনই আবার ১০ হেক্টর আয়তনের বড়  জনবসতিও ছিল। কিছু বসতি অঞ্চল পাহাড়ের উপর অবস্থিত ছিল, আবার কিছু অঞ্চলে প্রতিরক্ষা কাঠামোর উপস্থিতিও পাওয়া গেছে। গার্হস্থ্য কাঠামোর বিষয়ে বিশেষ জানা নেই, তবে কিছু ক্ষেত্রে মাটির তৈরী ইটের ব্যবহার ছিল।

চুস্ট্  অঞ্চলগুলিতে বড় বড় গর্ত প্রায়শই দেখা যায়। এগুলি সম্ভবত শস্য সংগ্রহের উদ্দেশ্যে তৈরী করা হয়েছিল। কৃষি সরঞ্জাম যেমন কাস্তে ও কোদাল ছাড়াও যব, গম এবং বিশেষত মিলেট পাওয়া গেছে।

চুস্ট্ সংস্কৃতির গৃহপালিত পশুদের মধ্যে ছিল ছিল উট, গাধা, ঘোড়া, গরু, ভেড়া, ছাগল এবং সম্ভবত শূকর। এই অঞ্চলগুলির বন্য প্রাণীদের মধ্যে ছিল অনেজার, গ্যাজেল এবং সাইগা হরিণ।

চুস্ট্ মৃৎশিল্প হস্তনির্মিত ছিল। তারা ব্রোঞ্জের বস্তু এবং পরে লোহার বস্তুও তৈরি করত। ব্রোঞ্জ দিয়ে তৈরি জিনিসগুলির মধ্যে ছিল বর্শা এবং ছুরি।

চুস্ট্ সংস্কৃতিতে সাধারণত বসতির প্রান্তে গর্ত করে সমাধি দেওয়া হত। এই ধরনের গর্তগুলিতে মানুষ এবং প্রাণী উভয়কেই সমাধিস্থ করা হত।

চুস্ট্ সংস্কৃতির পাথরের তৈরী ছুরি, কাস্তে এবং এর আঁকা মৃৎশিল্পগুলির সাথে আরও পূর্বদিকে অবস্থিত সমসাময়িক সংস্কৃতি শিনচিয়াং-এর মিল পাওয়া যায়।

চুস্ট্ সংস্কৃতির মানুষের অবশেষগুলি ইউরোপয়েড ধরনের। এখানকার মানুষেরা সাধারণত ইরানি হিসাবে বিবেচিত হয়। এটা প্রস্তাব করা হয় যে তারা ইরানীদের পূর্ব দিকে যাত্রার অংশ ছিল, অথবা এটাও হতে পারে যে তারা ছিল একদল ইরানি যারা শিনচিয়াং থেকে পশ্চিমদিকে ফিরে আসছিল। এটি প্রাচীনতম স্থায়ী আবাসিক ইরানি সংস্কৃতিগুলির মধ্যে অন্যতম৷

## আরও দেখুন

* ইয়াজ সংস্কৃতি
* ভাক্স্ সংস্কৃতি
* বিশকেন্ত সংস্কৃতি

## সূত্র

* 

বিষয়শ্রেণী:প্রাচীন সংস্কৃতি
মাঝিড়া ইউনিয়ন

**মাঝিড়া ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।
## অবস্থান

## যোগাযোগ

## আয়তন
এই ইউনিয়নের মোট আয়তন ১৩.৫ বর্গকিলোমিটার।
## ইতিহাস
জনশ্রুতি রয়েছে যে, ষোড়শ শতাব্দীতে করতোয়া নদী পথে মাঝে মাঝে মধ্য রাতে মাছ ধরা মাঝির বেশে জলদস্যুরা আসতো। এ অঞ্চলে লুটতরাজ করতো। ফলে এই জনপদের নাম হয়ে পড়ে মাঝিড়া। সপ্তদশ শতাব্দীর প্রথমার্ধে সুবাহ বাংলা এ সমস্যার কথা পত্রযোগে আগ্রাতে সম্রাট শাজাহানকে অবহিত করেন। সম্রাট তাৎক্ষণিকভাবে সেনা ছাউনি স্থাপনের জন্য এখানে একটি সেনাদল প্রেরণ করেন। মোঘল সেনাদল এই উপজেলা সদরের ৭০০ গজ উত্তরে ঢাকা-বগুড়া মহাসড়কের পূর্ব পাশে ২৫/৩০ ফুট মাটি ভরাট করে স্থানটিতে উঁচু ঢিবি তৈরি করে সেনা ছাউনি স্থাপন করা হয়। যাতে সেই উঁচু ঢিবি হতে দিগন্ত বিস্তৃত অঞ্চলে জলদস্যুদের যে কোন আনাগোনা বা গতিবিধি লক্ষ্য করা যায়। ধার্মিক সম্রাটের বদান্যতায় এই জনপদের মানুষ সন্ত্রাস আর দস্যুতা হতে পরিত্রাণ পায়।

## জনসংখ্যা
এই ইউনিয়নের মোট জনসংখ্যা ২৪,৮৫৭জন।

## প্রশাসনিক কাঠামো
এই ইউনিয়ন ৪টি গ্রাম ও ৪টি মৌজা নিয়ে গঠিত। গ্রামসমূহ হলো:
# মাঝিড়া
# ডোমনপুকুর
# সাজাপুর 
# সোজাবাদ

## শিক্ষা ব্যবস্থা
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৮৬%।
এখানে ১০টি সরকারি প্রাথমিক বিদ্যালয়, ৫টি উচ্চ বিদ্যালয় ও ৩টি মাদ্রাসা রয়েছে।

## হাট-বাজার
এখানে ২টি হাটবাজার রয়েছে।

## জনপ্রতিনিধি
ইউনিয়নের বর্তমান চেয়ারম্যান আব্দুস সালাম

## ধর্মীয় উপাসনালয়
ধর্মীয় স্থান:৪টি

## দর্শনীয় স্থান
# সম্রাট শাহজাহান নির্মিত টিলা

## উল্লেখযোগ্য ব্যক্তিত্ব

## তথ্যসূত্র
আলেহান্দ্রো রেবোয়ো

**আলেহান্দ্রো রেবোয়ো কেনিয়াল** (; জন্ম: ১১ জানুয়ারি ১৯৮৩; **আলেহান্দ্রো রেবোয়ো** নামে সুপরিচিত) হলেন একজন অবসরপ্রাপ্ত স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় পালেন্সিয়া এবং রেয়েসের হয়ে একজন গোলরক্ষক হিসেবে খেলেছেন।

১৯৯৭–৯৮ মৌসুমে, স্পেনীয় ফুটবল ক্লাব স্পোর্টিং হিহোনর যুব পর্যায়ের হয়ে খেলার মাধ্যমে রেবোয়ো ফুটবল জগতে প্রবেশ করেন এবং পরবর্তীতে তিনি ওবিয়েদোর হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মৌসুমে, ওবিয়েদো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল ওবিয়েদো বি-এর হয়ে ১ মৌসুম খেলার পর, তিনি রেয়েসে যোগদান করেন, যেখানে তিনি ২ মৌসুমে ৪২টি ম্যাচে অংশগ্রহণ করেছেন। অতঃপর তিনি স্পেনীয় ক্লাব হেতাফে বি-এ যোগদান করেন, যেখানে তিনি এক মৌসুম অতিবাহিত করার পর হেতাফের মূল দলে যোগদান করেন। হেতাফের হয়ে ১ মৌসুমে মাত্র ৪টি ম্যাচে অংশগ্রহণ করার পর, তিনি লোর্কা দেপোর্তিবায় যোগদান করেন। পরবর্তীতে, পালেন্সিয়া এবং কার্তাহেনার হয়ে খেলেছেন। তিনি সর্বশেষ ২০১২–১৩ মৌসুমে, তিনি কার্তাহেনা হতে আবিলেসে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:হেতাফে ফুটবল ক্লাব বি-এর খেলোয়াড়
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:ফুটবল ক্লাব কার্তাহেনার খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:গিহোনের ফুটবলার
আড়িয়া ইউনিয়ন, শাজাহানপুর

**আড়িয়া ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।

## অবস্থান
আড়িয়া ইউনিয়ন পরিষদটি উত্তর বঙ্গের প্রাণ কেন্দ্র বগুড়া শহর হতে ১০ কিলোমিটার দক্ষিণে মরা করতোয়া নদী ও ঢাকা বগুড়া মহাসড়ক সংলগ্ন পশ্চিম পার্শ্বে অবস্থিত।
## আয়তন
এই ইউনিয়নের মোট আয়তন ২৩.০৯ বর্গকিলোমিটার।
## জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৮০৯ জন।

## প্রশাসনিক কাঠামো
এই ইউনিয়ন ১৩টি গ্রাম ও ১০টি মৌজা নিয়ে গঠিত।

## শিক্ষা ব্যবস্থা
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৫৭.২৩%। এখানে ১৬টি প্রাথমিক বিদ্যালয়, ৫টি উচ্চ বিদ্যালয় ও ১৩টি মাদ্রাসা রয়েছে। 

## হাট-বাজার
এখানে ২টি হাটবাজার রয়েছে, নয়মাইল হাট এবং আড়িয়া বাজার। 

## জনপ্রতিনিধি
ইউনিয়নের বর্তমান চেয়ারম্যান আতিকুর রহমান।

## ধর্মীয় উপাসনালয়
ধর্মীয় স্থান: ২টি

## দর্শনীয় স্থান
# পাল পাড়া (মৃৎশিল্প গ্রাম)
# বিজয়াঙ্গন (মুক্তিযুদ্ধ ভিত্তিক জাদুঘর)
# ঐতিহাসিক আড়িয়া রহিমাবাদ খেলার মাঠ।
# আদর্শ আহ্ছানিয়া মিশন, শালুকগাড়ী। (ধর্মীয় ও সেবামুলক প্রতিষ্ঠান)

## তথ্যসূত্র
ইসমাইল আল-জাযারি

[থাম্ব|আল-জাযারির অন্যতম বিখ্যাত আবিষ্কার ছিল [হাতিঘড়ি]]

**বাদি' আয-যামান আবুল-'ইয ইবন ইসমা'ইল ইবন আর-রাযায আল-জাযারি** (, ) ছিলেন একজন মুসলিম বহুবিদ্যাবিশারদ: একজন আলিম, আবিষ্কারক, যন্ত্রপ্রকৌশলী, কারিগর, শিল্পী ও গণিতবিদ যিনি মেসোপটেমিয়ার জাযিরায় জন্মগ্রহণ করেন। তিনি ১২০৬ সালে *উদ্ভাবনী যান্ত্রিক আবিষ্কারগুলোর জ্ঞানের বই* () রচনার জন্যে সর্বাধিক পরিচিত, যাতে তিনি ১০০টি যান্ত্রিক আবিষ্কার বর্ণনা করেন। তাকে ফ্লাশ টয়লেট ও হাতিঘড়ি আবিষ্কারের স্বীকৃতি দেওয়া হয়। তাঁকে রোবটিক্স এবং স্বয়ংক্রিয় যন্ত্রের জনক হিসেবে বিবেচনা করা হয়।

## জীবনী

আল-জাজারি: ইসলামী স্বর্ণযুগের একজন মেকানিক্যাল প্রতিভা –যিনি ইসলামী প্রযুক্তিকে ১০০০ বছর পূর্বে সমৃদ্ধির উচ্চ
শিকড়ে নিযে গিয়েছিলেন। তিনি ১১৩৬ সন তুরস্কের থর নগরীতে জন্মলাভ করেন. ১২ শতকে তার যান্ত্রিক সৃষ্টিগুলোকে
ইসলামী স্বর্ণযুগের সবচেয়ে আশ্চর্যান্বিত করা যান্ত্রিক সৃষ্টি হিসাবে গণনা করা হয়। তার উল্লেখযোগ্য
আবিষ্কার গুলো ছিল পানি দ্বারা চালিত ঘড়ি, হাত- ধোয়ার যন্ত্র যেটি স্বয়ংক্রিয়ভাবে যন্ত্রটির ব্যবহারকারিকে সাবান এবং তোয়ালে সরবরাহ করত । এছাড়া তার আর একটি আবিষ্কার যেটিকে প্রাচীন কালের রোবট হিসেবে গন্য করা হয়,সেটিছিল ওয়াইন সরবরাহকারি একটি মেয়ে রোবট ।১২০৬ সনে তিনি তার সকল সৃষ্টিকর্মগুলো একটি গ্রন্থ(কিতাব ফি মারিফাত আল হিয়াল আল হানদা সিয়াল) আকারে সংকলন করেন। গ্রন্থটি ছিলো তার সকল আবিষ্কার এর তত্ত্ব এবং ব্যবহারিক প্রয়োগের এর সংক্ষিপ্ত বিবরন।বিট্রিশ প্রকৌশলী এবং ইসলামিক ঐতিহাসিক ডোনালড আর হিল এই বইটি প্রসঙ্গে বলেছেন আল-জাজারির সৃষ্টিকর্মগুলো বাদ দিয়ে আধুনিক প্রকৌশল বিদ্যার ইতিহাস রচনা করা সম্ভব নয়। কিতাব ফি মারিফাত আল হিয়াল আল হানদা সিয়াল গ্রন্থটি প্রকৌশল বিদ্যার এক ঐতিহাসিক সংযোজন।বইটিতে আল-জাজারির উদ্ভাবিত পঞ্চাশটি ডিভাইসের বিবরণ দেওয়া হয়েছে। লণ্ডন বিজ্ঞান যাদুঘর আল-জাজারির পানিঘড়ি পুনরায় সফলভাবে নির্মাণ করতে সক্ষম হয় যেটি ১৯৭৬ সনে ইংল্যান্ডের এক ইসলামী মেলায় প্রদর্শন করা হয়।

## আরও দেখুন
* বনু মুসা
* ইসলামি স্বর্ণযুগ
* ইসলামী বিজ্ঞান
* তাক্বী আদ দীন

## তথ্যসূত্র

## বহিঃসংযোগ

* A digital manuscript edition of The Book of Knowledge of Ingenious Mechanical Devices  (Direct link )
* "How Islamic inventors changed the world" article in ''The Independent''
* "Al Jazari's Book - The Book Of Knowledge Of Ingenious Mechanical Devices'

বিষয়শ্রেণী:১১৩৬-এ জন্ম
বিষয়শ্রেণী:১২০৬-এ মৃত্যু
বিষয়শ্রেণী:মধ্যযুগীয় ইসলামের উদ্ভাবক
বিষয়শ্রেণী:মধ্যযুগীয় পদার্থবিদ
বিষয়শ্রেণী:ইসলামি বিজ্ঞানের ইতিহাস
বিষয়শ্রেণী:১৩শ শতাব্দীর গণিতবিদ
বিষয়শ্রেণী:মধ্যযুগীয় প্রকৌশলী
বিষয়শ্রেণী:১২শ শতাব্দীর উদ্ভাবক
বিষয়শ্রেণী:১৩শ শতাব্দীর উদ্ভাবক
বিষয়শ্রেণী:১৩শ শতাব্দীর প্রকৌশলী
ইসমাইল ইবনে উসমান

**ইসমাইল ইবনে উছমান** (**আরবি:** اسماعيل بن عثمان) ইবনে আবদুল কারীম আল-কুরাইশী, রাশিদুদ্দীন আদ-দিমাশকী ইবনুল মুআল্লিম নামে পরিচিত। তিনি অসাধারণ মেধা ও কৃতিত্বের জন্য বিপুল যশ ও সম্মান অর্জন করেছেন। হাদীস, তাফসীর, ফিকহ, উসূল, কালাম, ন্যায়শাস্ত্র, দর্শন এবং আরবি ভাষা ও সাহিত্যের একজন বিশেষজ্ঞ ইমাম হিসাবে তিনি সুখ্যাত ছিলেন।

## জন্ম
তিনি ৬২৩ হিজরী মোতাবেক ১২২৬ সনে জন্মগ্রহণ করেন।

## শিক্ষালাভ
তিনি দামিশকের খ্যাতনামা আলিমদের নিকট তিনি বিভিন্ন বিষয়ে শিক্ষালাভ করেন। বাল্যকালে ফিকহশাস্ত্র অধ্যয়ন করেন শায়খ জামালুদ্দীন আল-হুসায়নীর কাছে। ইমামুল কুবরা আলী ইবনে মুহাম্মদ আল-হামদানী আস-সাখাবীর নিকট তাজবীদসহ কুরআন কারীমের সাত কেরাত গভীরভঅবে অধ্যয়ন করেন। এতদ্ব্যতীত তিনি ফিকহশাস্ত্র এবং আরবি ভাষা ও সাহিত্য বিশেষভাবে ইবনুস যুবায়দীর কাছে অধ্যয়ন কনের।

## কায়রো গমন

৭০০ হিজরী বা ১৩০০ খ্রিষ্টাব্দে তিনি কায়রো গমন করেন এবং অবশিষ্ট জীবন এইখানেই অতিবাহিত করেন।

## কর্ম জীবন

অধ্যাপনা ও গুরুত্বপূর্ণ বিষয়ে ফাতওয়া দান ছিল তার প্রধান কাজ।

## ছাত্র
তার অসংখ্য শাগরিদের মধ্যে তার পুত্র শায়খ ইউসুফ আল-কুরাইশী, তাকিউদ্দীন ও শায়খ ইবনে হাবিব বিশেষভাবে উল্লেখযোগ্য।

## প্রশংসা
আল্লামা যাহাবী ও আল্লামা জালালুদ্দীন সুয়ূতী তার বিদ্যাবত্তা ও নিরাসক্ত সহজ সরল জীবন যাপনের ভূয়সী প্রশংসা করেন।

## মৃত্যু
৭১৪ হিজরী মোতাবেক ১৩১৪ খ্রীষ্টাব্দে ৯১ বৎসর বয়সে ইনতিকাল করেন। ইনতিকালের দুই বৎসর পূর্বে তার স্মৃতিবিভ্রম ঘটে ছিল। 
## তথ্যসূত্র

বিষয়শ্রেণী:১২২৬-এ জন্ম
বিষয়শ্রেণী:১৩১৪-এ মৃত্যু
বিষয়শ্রেণী:মিশরীয় ইমাম
ইয়াসমিন আরা হক

**ইয়াসমিন আরা হক** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

## রাজনৈতিক জীবন
ইয়াসমিন আরা হক জাতীয়তাবাদী মহিলা দলের কেন্দ্রীয় যুগ্ম সম্পাদক। তিনি অষ্টম জাতীয় সংসদের মহিলা আসন ০৩ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
দীপন

আলোকমিতি অনুসারে কোনো পৃষ্ঠের প্রতি একক ক্ষেত্রফলে আপতিত আলোক প্রবাহের মোট পরিমাণকে দীপন বলে। এটি এমন একটি পরিমাপ যার দ্বারা আপতিত আলো পৃষ্ঠতলকে কতটুকু আলোকিত করে, ঔজ্জ্বল্য দ্বারা তরঙ্গদৈর্ঘ্যকে ভারী করে তা মানুষ তার উজ্জ্বলতা উপলব্ধির দ্বার বুঝতে পারে। একইভাবে দীপন নির্গমন হলো কোন পৃষ্ঠ থেকে নির্গত প্রতি একক ক্ষেত্রফলে দীপন ফ্লাক্স। দীপন নির্গমন দীপন প্রস্থান হিসাবেও পরিচিত।

এসআই পদ্ধতিতে এর একক লাক্স (lx) বা এর সমতুল্য হলো প্রতি বর্গমিটারে লুমেন এর পরিমাণ (lm·m−2) দ্বারা পরিমাপ করা হয়। সিজিএস পদ্ধতিতে দীপনের একক ফোট, এটি ১০,০০০ লাক্সের সমান। ফুট-ক্যান্ডেল দীপনের একটি অ-মেট্রিক একক এবং এটি আলোকচিত্রশিল্প এর ক্ষেত্রে ব্যবহৃত হয়।

দীপনকে আগে প্রায়শই উজ্জ্বলতা বলা হত তবে এই শব্দটি অন্যান্য ব্যবহারের ক্ষেত্রে (যেমন ঔজ্জ্বল্য বোঝায়) বিভ্রান্তি তৈরি করে। "উজ্জ্বলতা" কখনই পরিমাণগত বর্ণনার জন্য ব্যবহৃত হয় না তবে কেবল শারীরবৃত্তীয় সংবেদনের অপরিমাণগত উল্লেখ এবং আলোর উপলব্ধির জন্য ব্যবহৃত হয়।

মানুষের চোখ ২ ট্রিলিয়ন-ভাঁজ সীমার চেয়ে কিছু উচ্চ সীমা পর্যন্ত দেখতে সক্ষম: নক্ষত্রের আলোতে অর্থাৎ  লাক্স আলোতে সাদা বস্তুর উপস্থিতি কিছুটা স্পষ্ট হয় এবং উজ্জ্বল প্রান্তে ১০৮ লাক্স বা সরাসরি সূর্যের আলোতে যা দেখা যায় তার চেয়ে ১০০০ গুণ বড় লেখা পড়া সম্ভব হবে যদিও এটি খুব বেশি অস্বস্তিকর এবং দীর্ঘস্থায়ী আফটারইমেজ প্রভাবের কারণ হতে পারে।

## সাধারণ দীপন স্তর

## জ্যোতির্বিজ্ঞান
জ্যোতির্বিজ্ঞানে পৃথিবীর বায়ুমন্ডলে নিক্ষিপ্ত আলোকিত তারাসমূহ তাদের উজ্জ্বলতার পরিমাপ হিসাবে ব্যবহৃত হয়। প্রচলিত এককসমূহ দৃশ্যমান মণ্ডলীর আপাত মান হয়। নিম্নোক্ত সূত্রটি ব্যবহার করে ভি-ঔজ্জ্বল্যের মাত্রা লাক্সে রূপান্তর করা যেতে পারে
:E_\mathrm{v} = 10^{(-14.18-M_\mathrm{v})/2.5},
এখানে *E*v লাক্সে দীপন মান, এবং *M*v হচ্ছে আপাত মান। বিপরীত রূপান্তর হলো
:M_\mathrm{v} = -14.18-2.5 \log(E_\mathrm{v}).

## আরও দেখুন
*দীপ্তি
*আলোকসম্পাত কালের মান
*ঔজ্জ্বল্য

## তথ্যসূত্র

## বহিঃসংযোগ
* Illuminance Converter 
* Knowledgedoor, LLC (2005) Library of Units and Constants: Illuminance Quantity
* Kodak's guide to Estimating Luminance and Illuminance  using a camera's exposure meter. Also available in PDF form.

বিষয়শ্রেণী:ভৌত রাশি
বিষয়শ্রেণী:আলোকমিতি
জুম ভিডিও কমিউনিকেশনস

থাম্ব|জুম ভিডিও যোগাযোগ সংস্থার লোগো
**জুম ভিডিও কমিউনিকেশনস** (), মার্কিন যোগাযোগ প্রযুক্তি কোম্পানি। জুমের সদরদপ্তর ক্যালিফোর্নিয়ার সান হোসে। এটি ক্লাউড-ভিত্তিক পিয়ার-টু-পিয়ার সফ্টওয়্যার প্ল্যাটফর্মের মাধ্যমে ভিডিওটেলিফোনি এবং অনলাইন চ্যাট পরিষেবা দিয়ে থাকে। টেলিকনফারেন্সিং, টেলিযোগাযোগ, দূরশিক্ষণ এবং সামাজিক সম্পর্ক বজায় রাখার জন্য ব্যবহৃত হয়।  জুমের ব্যবসায়িক কৌশল অন্যান্য প্রতিযোগীদের তুলনায় পণ্য ব্যবহার করা সহজতর, পাশাপাশি সাশ্রয়ী। 

## তথ্যসূত্র

বিষয়শ্রেণী:ন্যাসড্যাক-১০০ সূচকের কোম্পানিসমূহ
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:২০১১-এ ক্যালিফোর্নিয়ায় প্রতিষ্ঠিত
বিষয়শ্রেণী:কোভিড-১৯ বৈশ্বিক মহামারীর প্রত্যুত্তর
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
বিষয়শ্রেণী:ভিডিওটেলিফোনি
বিষয়শ্রেণী:ওয়েব কনফারেন্সিং
বিষয়শ্রেণী:২০১১-এ প্রতিষ্ঠিত মার্কিন কোম্পানি
বিষয়শ্রেণী:মার্কিন যুক্তরাষ্ট্রে কোভিড-১৯ বৈশ্বিক মহামারীর প্রভাব
বিষয়শ্রেণী:পেশাদার নেটওয়ার্ক
বিষয়শ্রেণী:২০১১-এ প্রতিষ্ঠিত সফটওয়্যার কোম্পানি
বিষয়শ্রেণী:২০১১-এ প্রতিষ্ঠিত টেলিযোগাযোগ কোম্পানি
বিষয়শ্রেণী:বিজ্ঞান ও প্রযুক্তিতে কোভিড-১৯ বৈশ্বিক মহামারীর প্রভাব
বিষয়শ্রেণী:কোভিড-১৯ বৈশ্বিক মহামারীর সাথে যুক্ত সফটওয়্যার
মনিপুরী ইলিশ

**অস্টিয়োব্রামা বেলানগিরি** বা **মনিপুরী ইলিশ** বা **পেংবা মাছ** হচ্ছে রশ্মি-পাখনা ধরনের,  অস্টিয়োব্রামা গণের একটি মাছ। এটা ভারতের মনিপুর রাজ্যের একটি স্থানীয় মাছ। পূর্বে এটা শুধুমাত্র মনিপুর এবং মায়ানমারের জলসীমায় পাওয়া যেতো। এটা মনিপুরের মৎসখামার গুলোতে খাবার মাছ হিসেবে চাষ হতো। মায়ানমারের জলে বুনো পেংবা মাছ পাওয়া যেতো। যদিও বাঁধ নির্মাণ,  জলাভূমি হ্রাস, বাসস্থানের পরিবেশ বদলে যাওয়া, বহিরাগত প্রজাতি আগমণ ইত্যাদি বিবিধ কারণে মাছটির প্রাপ্যতা কমে যেতে শুরু করে।

## বর্ণনা
মাছটির চেহারার সাথে ইলিশের সাদৃশ্য না থাকলেও এর স্বাদ ইলিশের কাছাকাছি হওয়ায় এটা মনিপুরী ইলিশ নামে পরিচিত। মণিপুরবাসীর অত্যন্ত প্রিয় এই মাছ। তাই প্রতি বছর মণিপুরে পেংবা দিবস পালিত হয়।

বর্তমানে বাংলাদেশ, ভারতের বিভিন্ন স্থানে মাছটি চাষ করা হচ্ছে। বাংলাদেশের ঝিনাইদহ জেলায় বেসরকারি উদ্যোগে প্রথম বাণিজ্যিক ভাবে মনিপুরী ইলিশের চাষ শুরু হয়। মাছটি ৭-৮ মাসে ৪০০-৬০০ গ্রাম ওজনের হয়। পেংবা শাকাশি মাছ। দ্রুত বর্ধনশীল এই মাছচাষে তুলনামূলকভাবে বেশি খাবারের প্রয়োজন হয়। ভারতের বর্ধমানের ভাতারে এই ইলিশ চাষ শুরুও হয়েছে। লুপ্তপ্রায় প্রজাতির তালিকায় থাকা এই মাছের কৃত্রিম প্রজনন ঘটিয়ে ওড়িশার সেন্ট্রাল ইন্সটিটিউট অফ ফ্রেশ ওয়াটার আ্যকোয়া কালচার বা সিফার মৎস বিজ্ঞানীরা সফলতা লাভ করেন।

রূপালী ইলিশের বাংলাদেশে অনুপ্রবেশ করা তথাকথিত ‘মনিপুরী ইলিশ’ মাছের পোনা উৎপাদন ও চাষে নিষেধাজ্ঞা দিয়ে এ বিষয়ে ব্যবস্থা নেওয়ার নির্দেশ দিয়েছে সরকার। ইলিশের অনন্যতা রক্ষা এবং ভেজাল রোধে সম্প্রতি দেশের সব জেলা মৎস্য কর্মকর্তাকে এ বিষয়ে চিঠি পাঠিয়েছে মৎস্য অধিদপ্তর। ভারতের মনিপুরী রাজ্যে এ মাছের চাষ হয় বলে একে মনিপুরী ইলিশ বা পেংবা বলা হয়।

সম্প্রতি ময়মনসিংহ জেলা মৎস্য দপ্তর থেকে এ জাতের মাছের বিষয়ে ব্যবস্থা নিতে মৎস্য অধিদপ্তরের মহাপরিচালকের কাছে চিঠি পাঠানো হয় বলে কর্মকর্তারা জানান। এরই পরিপ্রেক্ষিতে মনিপুরী ইলিশের বিষয়ে ব্যবস্থা নিতে নির্দেশ দেয় অধিদপ্তর।

## বাংলাদেশে নিষেধাজ্ঞা
মৎস্য অধিদপ্তরের উপপরিচালক (মৎস্যচাষ) আজিজুল হক স্বাক্ষরিত চিঠিতে বলা হয়, তথাকথিত ‘মনিপুরী ইলিশ’ নামক একটি মাছের প্রজাতি অন্য দেশ থেকে অবৈধভাবে এদেশে প্রবেশ করেছে ও হ্যাচারিতে পোনা উৎপাদন করে চাষ হচ্ছে বলে বিভিন্ন পত্র-পত্রিকায় প্রতিবেদন প্রকাশিত হয়েছে। ময়মনসিংহ জেলা মৎস্য দপ্তর এরই মধ্যে একটি বেসরকারি হ্যাচারিকে অবৈধভাবে এ মাছের পোনা উৎপাদনের দায়ে ভ্রাম্যমাণ আদালতের মাধ্যমে জরিমানা করেছে।

অধিদপ্তরের চিঠিতে আরো বলা হয়, হ্যাচারি আইন, ২০১০ এর ৮ ও ৯ নম্বর ধারা মোতাবেক মহাপরিচালক বা তার কাছ থেকে ক্ষমতাপ্রাপ্ত কর্মকর্তার অনুমতি ব্যতীত কোনো জীবিত মৎস্য, রেণু পোনা আমদানি এবং পোনা উৎপাদন করা যাবে না। তাছাড়া, মৎস্য সঙ্গনিরোধ আইন, ২০১৮ এর ৯ নম্বর ধারা মোতাবেক আমদানি অনুমতিপত্র ছাড়া বাংলাদেশের অভ্যন্তরে কোনো মৎস্য, মৎস্য পণ্য, উপকারী জীবাণু বা প্যাকিং দ্রব্যাদি আমদানি করা যাবে না।

এ অবস্থায় জেলা মৎস্য কর্মকর্তাদের আওতাধীন কোনো হ্যাচারিতে এ মাছের পোনা উৎপাদন করলে আইনানুগ ব্যবস্থা নেওয়া এবং কোনো পুকুরে বা খামারে এ মাছের চাষ যেন সম্প্রসারিত না হয় সে বিষয়ে পরবর্তী প্রয়োজনীয় ব্যবস্থা নেওয়ার নির্দেশ দেওয়া হয়েছে।

## তথ্যসূত্র

* 

বিষয়শ্রেণী:অস্টিয়োব্রামা
কোচবিহার রেলওয়ে স্টেশন

**কোচবিহার রেলওয়ে স্টেশন** (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেলওয়ে স্টেশন।

## ইতিহাস
১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ ৩/৮ ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে।

## রেলওয়ে ঐতিহ্য জাদুঘর
এক শতাব্দীরও বেশি পুরানো কোচবিহার রেলওয়ে স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা  হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়।

## তথ্যসূত্র

বিষয়শ্রেণী:কোচবিহার জেলার রেলওয়ে স্টেশন
বিষয়শ্রেণী:১৯০১-এ ভারতে প্রতিষ্ঠিত
বিষয়শ্রেণী:আলিপুরদুয়ার রেলওয়ে বিভাগ
বিষয়শ্রেণী:১৯০১-এ ভারতে চালু রেলওয়ে স্টেশন
বিষয়শ্রেণী:কোচবিহার
জামতলার মিষ্টি

**জামতলার মিষ্টি** হলো  বাংলাদেশের যশোর জেলার  জামতলা বাজারে উৎপন্ন একটি বিখ্যাত মিষ্টি।
 এটি ছানা দিয়ে তৈরি গোলাকৃতির একটি মিষ্টি যা ঘন চিনির রসে ডুবানো থাকে। এই মিষ্টি রসগোল্লার একটি প্রকরণ। এটি দেখতে কিছুটা লালচে বা বাদামী রংয়ের হয়ে থাকে। জামতলা বাজারের সাদেক আলী নামক জনৈক ব্যক্তি এই মিষ্টি তৈরি করেন বলে এটি *সাদেক গোল্লা* নামেও পরিচিত।

## ইতিহাস
জামতলার মিষ্টির ইতিহাস ছয় দশকের বেশি। ১৯৫৫ সালে যশোর-সাতক্ষীরা সড়কের পাশে অবস্থিত জামতলা বাজারে চায়ের দোকানদার ছিলেন জনৈক শেখ সাদেক আলী। প্রতিদিন গোয়ালরা দোকানে গরুর দুধ দিয়ে যেত। একদিন প্রয়োজনের তুলনায় দুধের পরিমাণ বেশি হলে সাদেক দুধ কিনতে অপারগতা প্রকাশ করেন। এ সময় কুমিল্লার এক ব্যক্তি সাদেক আলীকে বলেন যে দুধের মান খুব ভালো এবং সেই দুধ রেখে দেওয়ার অনুরোধ করলেন। কুমিল্লার সেই ব্যক্তি আরও বললেন যে তিনি রাতে মিষ্টি তৈরি করে দেবেন। সেই দুধ দিয়ে মিষ্টি তৈরি শুরু হয়। কুমিল্লার সেই ব্যক্তির শিখিয়ে দেওয়া পদ্ধতিতে সাদেক আলী মিষ্টি তৈরি শুরু করেন। সাদেক আলীর এই মিষ্টির স্বাদ ও গুণাগুণের জন্য এর খ্যাতি ছড়াতে *সাদেক গোল্লা* নামে। পরবর্তীতে এটি এর উৎপত্তিস্থলের নামে *জামতলার মিষ্টি* হিসেবে সারা দেশে পরিচিতি লাভ করতে থাকে। এই মিষ্টি তৈরির প্রক্রিয়া রসগোল্লার অনুরূপ তবে ব্যবহৃত উপকরণে কিছুটা বিশেষত্ব রয়েছে। তাই একে *জামতলার রসগোল্লা*ও বলা হয়।
## প্রস্তুতি
### উপকরণ
*দেশী গরুর দুধের ছানা
*চিনির দ্রবণ বা সিরাপ
এছাড়া জ্বালানী হিসেবে তেঁতুল কাঠ বা বাবলা কাঠ কিংবা বেলকাঠ।
### প্রণালী
জামতলার রসগোল্লা প্রস্তুত করতে হলে প্রথমে দেশী গরুর দুধের ছানা দিয়ে ছোট ছোট গোল্লা বা বল তৈরি করে নেয়া হয়। এরপর অল্প আঁচে এই ছানার বলগুলোকে চিনির সিরাপে ফুটানো বা সেদ্ধ করা হয়। পর্যায়ক্রমে সেগুলো বাদামী বর্ণের হয়ে আসলেই তৈরি 
হয়ে যায় সাদেক গোল্লা। তবে অন্যস্থানে *সাদেক গোল্লা* প্রস্তুত করতে গিয়ে তাতে স্বাদে পার্থক্য পরিলক্ষিত হয়েছে। সাদেক গোল্লা বা জামতলার রসগোল্লার মূল প্রস্তুতকারী সাদেক আলীর পুত্রের মতে: 
    "চুলা ও পাত্র অন্যত্র নিয়ে গেলে এই মিষ্টির স্বাদ থাকবে না।"

এর কারণ বোধহয়, দেশী গরুর দুধ হতে প্রস্তুতকৃত ছানা এবং জ্বালানী হিসেবে তেঁতুল কাঠ বা বাবলা কাঠ কিংবা বেলকাঠের ব্যবহার যার কারণে জামতলায় তৈরি এই রসগোল্লার স্বাদে স্বাতন্ত্র্য এসেছে।

## তথ্যসূত্র

বিষয়শ্রেণী:বাংলার মিষ্টি
ইন্দ্রাণী বসু

**ইন্দ্রাণী বসু** (জন্ম: ১৫ ই আগস্ট ১৯৫১) একজন ভারতীয় পদার্থবিজ্ঞানী এবং কলকাতার বোস ইনস্টিটিউট-এর পদার্থবিজ্ঞান বিভাগের সিনিয়র অধ্যাপক। তাঁর বিশেষত্বের ক্ষেত্রগুলি তাত্ত্বিক ঘনীভূত পদার্থ, কোয়ান্টাম তথ্য তত্ত্ব, পরিসংখ্যান পদার্থবিজ্ঞান, জৈব পদার্থবিজ্ঞান এবং সিস্টেমগুলিতে।

## শিক্ষা
তিনি ১৯৮১ সালে তাঁর পিএইচডি ডিগ্রি (পদার্থবিজ্ঞান) অর্জন করেছেন কলকাতা বিশ্ববিদ্যালয়-এর রাজাবাজার বিজ্ঞান কলেজ থেকে।

## কর্মজীবন
তাঁর গবেষণায় আগ্রহের মধ্যে রয়েছে কোয়ান্টাম মেনি বডি সিস্টেমস, কোয়ান্টাম তথ্য তত্ত্ব, পরিসংখ্যান মেকানিক্স এবং সিস্টেমস জীববিজ্ঞান।

তিনি বেঙ্গালুরুর ইন্ডিয়ান একাডেমি অফ সায়েন্সেস  এবং এলাহাবাদের জাতীয় বিজ্ঞান একাডেমী-র ফেলো  তিনি বোস ইনস্টিটিউট-এ একটি শক্তিশালী সলিড-স্টেট তাত্ত্বিক গোষ্ঠীও গড়ে তুলেছেন।

## পুরস্কার
ইন্দ্রাণী বসু স্ত্রী শক্তি বিজ্ঞান সম্মান পুরস্কারের প্রথম প্রাপক (২০০০) হন চৌম্বকীয় সিস্টেমের প্রসঙ্গে মডেল হ্যামিলটোনীয় (নিম্ন মাত্রা) এর সঠিক সমাধান সম্পর্কে তাঁর কাজের জন্য।

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার বিজ্ঞানী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি পদার্থবিদ
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় তাত্ত্বিক পদার্থবিদ
বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:পদার্থবিজ্ঞানীদের উপর লেখা অসম্পূর্ণ নিবন্ধসমূহ
বিষয়শ্রেণী:পশ্চিমবঙ্গের নারী বিজ্ঞানী
আই. আই. র‍্যাবাই পুরস্কার

**পারমাণবিক এবং অপটিক্যাল পদার্থবিজ্ঞানে আই. আই. রাবি পুরস্কার** হলো আমেরিকান ফিজিক্যাল সোসাইটি কর্তৃক পারমাণবিক, আণবিক ও আলোকীয় পদার্থবিজ্ঞান ক্ষেত্রে অবদানকারী গবেষকদের জন্য অসাধরণ কাজের স্বীকৃতিস্বরূপ কর্মজীবনের মধ্যবর্তী সময়ে প্রদান করা পুরস্কার। ১৯৮৯ সালে পদার্থবিজ্ঞানী আই. আই. রাবি সম্মানে এই পুরস্কার প্রদান করা হয় এবং ১৯৯১ সালে থেকে দ্বিবার্ষিক পুরস্কার প্রদান করা হয়।
থাম্ব|ইজিডোর আইজ্যাক রাবি

পুরস্কার উদ্ধৃতিতে লেখা আছে:

## বিজয়ী

* ২০২১ সালে মনিকা শ্লেয়ার স্মিথ : "কোয়ান্টাম আলোক-এ কাজের জন্য এবং এএমও, ঘনীভূত পদার্থ ও কোয়ান্টাম ইনফরমেশন এর মিলিত অবস্থায় সকল আবিষ্কার গুলোর জন্য"
* ২০১৯ সালে ক্যাং-কুয়েন নি: "অতিশীতল অণুর উপর কাজের জন্য, যার মধ্যে রয়েছে কোয়ান্টাম স্কেলে রাসায়নিক বিক্রিয়া বুঝার ক্ষেত্রে মূল অবদান, আলোক টুইজার দিয়ে স্বতন্ত্র অণুর নির্ণায়ক সৃষ্টি, এবং ইন্ট্রামলিকুলার রিসোর্সের সম্পূর্ণ বর্ণালীকে ইন্টারোগেট ও নিয়ন্ত্রণের জন্য নতুন, উচ্চ-নির্ভুলতা কৌশলের বিকাশ"
* ২০১৭ মার্টিন জুইয়ারলিন: "অতিশীতল ফার্মি গ্যাসের সেমিনাল গবেষণার জন্য, যার মধ্যে রয়েছে রাষ্ট্রের সমীকরণের নিখুঁত পরিমাপ, সুপারফ্লুইডিটির পর্যবেক্ষণ, সলিটন, ভোর্টিস, এবং পোলারন, একটি ল্যাটিসে ফার্মিয়নদের জন্য একটি অণুবীক্ষণ যন্ত্রের উপলব্ধি; এবং রাসায়নিকভাবে স্থিতিশীল মেরু অণু উৎপাদন।
* ২০১৫ ইয়ান স্পিলম্যান: "অতি-ঠাণ্ডা পরমাণু ব্যবহার করে কোয়ান্টাম সিমুলেশনের উন্নয়ন, কৃত্রিম তড়িচ্চুম্বকীয় ক্ষেত্র তৈরি, কৃত্রিম ঘূর্ণন কক্ষপথ কাপলিং প্রদর্শন, এবং নতুন ভৌত সিস্টেম অধ্যয়নের জন্য অ্যাপ্লিকেশন।
* ২০১৩ মার্কাস গ্রিনার: "অতিশীতল পরমাণুক্ষেত্রে সেমিনাল অবদানের জন্য, সুপারফ্লুইড-টু-মট-ইনসুলেটর রূপান্তর পর্যবেক্ষণ, বিইসি-বিসিএস ক্রস ওভার ফার্মিয়ন জন্য গবেষণা, এবং অপটিক্যাল ল্যাটিসে পরমাণুর জন্য ইমেজিং কৌশল উন্নয়ন সহ
* ২০১১ চেং চিন: "ফার্মি গ্যাস এবং এফিমভ প্রভাব আবিষ্কারসহ কিছু বডি ফিজিক্সের সাথে দৃঢ়ভাবে মিথস্ক্রিয়া করার জন্য অগ্রগামী কাজের জন্য।
* ২০০৯ মিখাইল লুকিন: "কোয়ান্টাম অপটিক্স, কোয়ান্টাম তথ্য প্রক্রিয়াকরণ এবং কোয়ান্টাম অনেক শরীরের সমস্যার মধ্যে ইন্টারফেসে অগ্রগামী তাত্ত্বিক এবং পরীক্ষামূলক কাজের জন্য।
* ২০০৭ জুন ইয়ে: "নিখুঁত পরিমাপের ক্ষেত্রে অগ্রগতির জন্য, যার মধ্যে রয়েছে অপটিক্যাল ফ্রিকোয়েন্সি স্থিতিশীল করা এবং পরিমাপ করা, ফেমেটোসেকেন্ড লেজার পালসের পর্যায় নিয়ন্ত্রণ করা এবং আণবিক রূপান্তর পরিমাপ করা।
* ২০০৫ ডেবোরা জিন:
* ২০০৩ মার্ক এ. কাসেভিচ: "অভূতপূর্ব নিখুঁতভাবে পরমাণু ইন্টারফেরোমিটার নিষ্ক্রিয় সেন্সর উন্নয়নের জন্য, এবং বোস-আইনস্টাইনের অগ্রগামী গবেষণার জন্য, বিশেষ করে অ-ধ্রুপদী ঘূর্ণন রাষ্ট্রের অর্জন এবং একটি মোড-লক করা পরমাণু লেজার প্রদর্শনের জন্য।
* ২০০১ ক্রিস্টোফার মনরো: "তার গুরুত্বপূর্ণ পরীক্ষা-নিরীক্ষার জন্য যা আটকে পড়া পারমাণবিক আয়ন ব্যবহার করে কোয়ান্টাম যুক্তি প্রয়োগ করেছে, এবং আটকে পড়া কোয়ান্টাম সিস্টেমে সমন্বয় এবং সমন্বয় নিয়ে তার মৌলিক গবেষণার জন্য।

## তথ্যসূত্র

## বহিঃসংযোগ

* আই.আই. পরমাণু, আণবিক এবং অপটিক্যাল পদার্থবিজ্ঞানে রাবি পুরস্কার (official site)

বিষয়শ্রেণী:পারমাণবিক পদার্থবিজ্ঞান
বিষয়শ্রেণী:আমেরিকান ফিজিক্যাল সোসাইটির পুরস্কার
বিষয়শ্রেণী:পারমাণবিক, আণবিক ও আলোকীয় পদার্থবিজ্ঞান